En figur med et utseende som kan bringe frem moefølelser.
**Moe** eller **moé** (萌え, ***Moe** eller **moé*** IPA: [mo.e]; uttalt hjelp•info) er et japansk slangord som viser til en type hengivenhetsfølelse, som oftest rettet mot estetisk tiltalende figurer i anime, manga og videospill. Moe har også fått en bredere betydning om hengivenhetsfølelser generelt, til hva som helst. Moe kan føre til seksuelle følelser eller begjær, men er ikke det i seg selv. Ordet dukket opp rundt 1980- og 1990-årene i Japan og har et kjent opphav, men det finnes flere teorier om hva etymologien til ordet er og hvordan det kom til å bli tatt i bruk. Flere moefigurer har blitt populære innen japansk media, noe som har bidratt positivt til Japans økonomi. Flere personligheter innen anime og manga, blant annet Tamaki Saito, Hiroki Azuma, og Kazuya Tsurumaki, har uttrykket sine meninger rundt ordet og dets betydning.

Oversikt
--------

Wikipe-tan er en personifisering av Wikipedia, og kan beskrives som moe, siden en kan ha moefølelser til henne.
Moe brukes som et slangord for å referere til hengivelse, beunding og begeistring rundt figurer i manga, anime og videospill. Det er et kjennetrekk hos visse figurer i slike japanske medier at de fremmer slike følelser. Ordet siden utviklet seg til å bli tatt i bruk for å beskrive andre temaer. I ordet ligger betydningen at en har dype følelser mot noe, men at noe så enkelt som «å like» ikke er nok for å uttrykke følelsene. Et fellestrekk for alle moefølelser er at den eller det følelsene er rettet mot er en man ikke kan ha et ekte forhold med, siden den følelsene er rettet mot er en figur i en manga eller anime, et idol eller noe inanimat. Det kan sees på som en slags pseudoromanse, men trenger ikke være romantisk.

Opphav
------

Ordet opphav og etymologi er ukjent. John Oppliger har foreslått flere teorier om hvordan det kan ha oppstått fra navnene til diverse animefigurer, blant annet Sailor Saturn fra *Sailor Moon* eller Moe Sagisawa fra *Kyōryū Wakusei*. Tamaki Saitō mener ordet kommer fra det japanske ordet for «spiring», *moeru* (萌える, **moeru**). Ken Kitabayashi har definert *moe* som å være sterkt tiltrukket ens idealer. Kitabayashi mener ordet er et ordspill på verbet «å spire», moyasu (萌, *萌やす*), i tillegg til homonymet «å brenne», moyasu (燃, *燃やす*), da i den overførte betydningen å brenne for noe. Patrick Galbraith mener at ordet har sitt opphav i 2channel i 1990-årene, da figurer med kjennetegn fra både lolicon- og bishōjo-sjangerne ble diskutert. Sailot Saturn var en slik figur, og ordet dukket opp samtidig som hun var et populært diskusjonsstema på 2channel, som kan bety at ordet kommer fra navnet hennes. En annen grunn til at ordet kan ha opphav i Sailor Saturn er bakgrunnen hennes. Ordet har blitt assoiert med auraen visse animefigurer blir omringet av når de trenger beskyttelse eller er sårbare, som passer med Sailor Saturn.

Ichikawa Koichi har beskrevet Lum Invader fra *Urusei Yatsura* som opphavet til moe og tsundere. Clarisse fra *The Castle of Cagliostro* (1979) skrevet av Hayao Miyazaki har også blitt foreslått som opphavet til moe. Ifølge Hiroki Azuma har Rei Ayanami endret den generelle oppfattelsen om hva som er moe, etter hvert som hun ble mer populær. Siden har flere figurer blitt skapt som ligner henne på flere måter, blant annet har hennes lyse hud, blå hår og stille personlighet.

Bruk
----

### Kommersiell bruk

Et eksempel på en kommersiell Moefigurer i Japan.
Moefigurer har blitt utbredt i det japanske mediemarkedet. I 2004 var markedet for moemedia verdt 88 milliarder yen, cirka en tredjedel av den estimerte verdien av hele otakumarkedet i Japan, 290 milliarder yen. I 2009 sa Brad Rice at moe hadde bokstavelig talt blitt en økonomisk kraft, siden flere produkter bruker moe i en større eller mindre grad for å selge bedre. Han sa også at moe blir brukt for å markedsføre anime- og mangaverk ut fans som kjøper ting på grunn av at de har blitt tiltrukket til spesifikke moefigurer.

John Oppliger mente moe ble betydelig mer populært og anerkjent i 2000-årene. Kommersialisering ble resultatet av interessen til moe, som førte til at moe utviklet seg fra å være et ikkeseksuell begjær til å bli en seksuelt sublimert søthetsfasinasjon. Rice Brad mener også at moe forandret seg rundt denne tiden fra å være noe mellom figuren og seeren, til å bli en fokusert fetisj for seerne. Brad presenterte flere eksempler hvor han mente dette var tilfellet, blant annet *K-On*, *Lucky Star* og *Moetan*. Han mener at disse seriene dreier seg om søte, lunefulle, klumsete, unge jenter, for å fremme og manipulere sterke følelser hos seerne. Istedenfor å fremme moefølelser, var figurene moe i seg selv og viste flere viktige kjennetegn til moebevegelsen. Brad karakteriserer disse jentene som bedårende, til en viss grad seksuelt tiltrekkende i tillegg til selvbeviste, men ikke kyniske. Han mente også at disse figurene nærmest krever tilbedelse og å bli lagt merke til, istedenfor å passivt få det.

Moeantropomorfisme har også ført til at flere inanimate ting har fått kjennetegn som vanligvis forbindes med moefigurer. Videospillserien *Gradius* har et romskip kalt *Vic Viper*. I et spin-off-spill fikk dette skipet slike kjennetegn for å skape *Otomedius*.

### Seksualitet

Moefølelser rettet mot spesifikke figurer kan også føre til eller inkludere seksuell opphisselse. I disse tilfellene har som oftest hengivenhetsfølelser blitt sterkere over tid, og etter hvert utviklet seg til erotikkfølelser.

Moe kan likevel også sees på som noe annet enn rent begjær. Selv om et vist begjær kan anses som moe, så er følelser som fokuserer spesifikt på begjæret ikke ansett som moe. I en lettroman skrevet av Nagaru Tanigawa sa en av figurene at man legger merke til forskjellen mellom moe og rent begjær ved å kjenne om man fortsatt har følelser for det etter å ha onanert. Ifølge Tooru Honda er ligner moe mer en salgs romanse en bare har i hodet sitt; en slags ideell romantisk kjærlighet.

### Konkurranser

Flere uformelle konkurranser og rangeringer for moefigurer finnes på internett. En kalt *Anime Saimoe Tournament* har blitt arrangert av medlemmer av 2channel hvert år siden 2002. Nye figurer som anses som moe som dukker opp mellom 1. juli og 30. juni kan være med i konkurransen. Hvert turnering har hatt minst 280 figurer som deltar. I 2006 og 2007, ble Anime Saimoe Tournament mer kjent internasjonalt. Dette førte til at 2channel-medlemmer lagde en engelskspråkligversjon av regelsiden sin. *International Saimoe League* er en annen popularitetskonkurranse blant moefigurer, og er også kjent for å ha et internasjonalt publikum.

Moekonkurranser finnes også i diverse tidsskrifter og eller utenfor internett. Moe Game Awards er et sett priser som gis ut hvert år til bishōjo-spill i diverse kategorier, blant annet bakgrunnsmusikk, figurdesign, fan discer, grafikk og erotisk innhold. De ble først gitt ut i 2006 som «Bishōjo Game Awards», men navnet ble endret i 2009.

Prisene gis ut av Japans Ethics Organization of Computer Software (EOCS) og blir beskrevet av dem som tilsvarende Academy Awards, bare for videospill med aldersgrenser på 18 år. Tidsskrifter med slike konkurranser inkluderer *Dengeki Moeoh*, som har en egen kolonne kalt *Moeoh Rankings* (萌王ランキング, **Moeoh Rankings**) og en topp ti liste hver måned, valgt ut av tidsskriftets lesere.

Referanser
----------

1. ↑  別冊宝島 421 1991, s. 246. sfn error: no target: CITEREF別冊宝島\_4211991 (help)
2. 1 2  «ことば：萌えキャラ». *毎日新聞山梨版*. 29. august 2011. Arkivert fra originalen 1. oktober 2023. Besøkt 14. mars 2017.
3. 1 2 3  Enomoto 2009, s. 30-31. sfn error: no target: CITEREFEnomoto2009 (help)
4. ↑  Enomoto 2009, s. 61. sfn error: no target: CITEREFEnomoto2009 (help)
5. 1 2  «もえ【×萌え】.». *dictionary.goo.ne.jp*. Besøkt 14. mars 2017.
6. ↑  «Ask John: What is Moe?». *AnimeNation*. 30. januar 2004. Arkivert fra originalen 1. desember 2008. Besøkt 20. mars 2017.
7. ↑  Saitou 2007, s. 230. sfn error: no target: CITEREFSaitou2007 (help)
8. 1 2 3  Kitabayashi, Ken (2004). «The *Otaku* Group from a Business Perspective: Revaluation of Enthusiastic Customers» (PDF). *Nomura Research Institute* **(engelsk)**. Arkivert fra originalen (PDF) 7. mai 2012. Besøkt 20. mars 2017.
9. ↑  Galbraith, Patrick W. (2009). «Moe: Exploring Virtual Potential in Post-Millennial Japan». *Electronic journal of contemporary Japanese studies* **(engelsk)**. Besøkt 20. mars 2017.
10. ↑  Galbraith 2009, s. 46. sfn error: no target: CITEREFGalbraith2009 (help)
11. ↑  Richmond 2009. sfn error: no target: CITEREFRichmond2009 (help)
12. ↑  Azuma 2009, s. 48-52. sfn error: no target: CITEREFAzuma2009 (help)
13. ↑  «Moe Market Worth 88 Billion Yen». *Anime News Network* **(engelsk)**. 25. april 2005. Besøkt 20. mars 2017.
14. ↑  Rice, Brad (28. juli 2009). «'Just what on earth is moe?' is the question of the day - JAPANATOR». *japanator.com*. Arkivert fra originalen 27. juni 2013. Besøkt 3. april 2017.
15. ↑  Oppliger, John (28. mai 2012). «Ask John: What Are the Defining Moé Anime?». *AnimeNation Anime News Blog* **(engelsk)**. Arkivert fra originalen 21. mai 2015. Besøkt 29. mars 2017.
16. ↑  McWhertor, Michael (16. februar 2007). «Konami: Boobs + Gradius = Otomedius». *Kotaku*. Besøkt 29. mars 2017. [*død lenke*]
17. ↑  «ジャパンナレッジ（Yahoo!辞書）». *ネットアドバンス*. 28. juni 2003. Arkivert fra originalen 24. august 2021. Besøkt 30. mars 2017.
18. ↑  «女子高生のリアル"けいおん部"がアツい!「アニメもアニソンも普通」【後編】». *nikkan-spa.jp*. 2. desember 2011. Besøkt 3. april 2017.
19. 1 2  藤山哲人 (31. juli 2008). «萌えは「薄めたカ○ピス」だ». *ASCII×ITmedia対談 2社合同、夏の特別企画（後編）*. Besøkt 30. mars 2017.
20. ↑  谷川流 2005, s. 60. sfn error: no target: CITEREF谷川流2005 (help)
21. ↑  本田 2005, s. 81-82. sfn error: no target: CITEREF本田2005 (help)
22. ↑  «Unofficial English Saimoe site». Besøkt 2. april 2017.
23. 1 2  «Saimoe 2007 English». *2channel*. Arkivert fra originalen 6. august 2007. Besøkt 2. april 2017.
24. ↑  «International Saimoe League». *Internationalsaimoe.com*. Besøkt 2. april 2017.
25. ↑  «萌えゲーアワード2009　結果発表特設ページ». *moe-gameaward.com*. Besøkt 2. april 2017.
26. ↑  «萌えゲーアワードの後援». *Ethics Organization of Computer Software* **(japansk)**. Besøkt 2. april 2017.
27. ↑  «萌王ランキング». *Dengeki Moeoh* (10): 143. 2007.

Litteratur
----------

* *空想美少女大百科 電脳萌え萌え美少女大集合!*. 別冊宝島 421 **(japansk)**. 宝島社. 3. januar 1999. ISBN 4-7966-9421-8.
* Enomoto, Aki (5. juni 2009). *オタクのことが面白いほどわかる本* **(japansk)**. 中経出版. ISBN 978-4-8061-3358-2.
* Tamaki, Saitou (2007). *Robot Ghosts and Wired Dreams* **(engelsk)**. University of Minnesota Press. ISBN 978-0-8166-4974-7.
* Galbraith, Patrick W. (2009). *The Otaku Encyclopedia: An Insider's Guide to the Subculture of Cool Japan* **(engelsk)**. Kodansha International. ISBN 978-4-7700-3101-3.
* Richmond, Simon (2009). *The Rough Guide to Anime* **(engelsk)**. Penguin Books. ISBN 9781442067257.
* Azuma, Hiroki (1. januar 2009). *Otaku: Japan's Database Animals* **(engelsk)**. University of Minnesota Press. ISBN 9780816653522.
* 谷川流 (25. april 2005). *絶望系 閉じられた世界*. 電撃文庫 **(japansk)**. メディアワークス. ISBN 4-8402-3021-8.
* 本田透 (10. november 2005). *萌える男*. ちくま文庫 **(japansk)**. 筑摩書房. ISBN 4-480-06271-8.
* ササキバラ・ゴウ (20. mai 2004). *〈美少女〉の現代史――「萌え」とキャラクター*. 講談社現代新書 **(japansk)**. 講談社. ISBN 4-06-149718-9.
* Saitō, Tamaki (27. april 2000). *戦闘美少女の精神分析* **(japansk)**. 太田出版. ISBN 4-87233-513-9.
* 東浩紀 (20. november 2001). *動物化するポストモダン オタクから見た日本社会*. 講談社現代新書 **(japansk)**. 講談社. ISBN 4-06-149575-5.
* Galbraith, Patrick W. (2014). *The Moe Manifesto: An Insider's Look at the Worlds of Manga, Anime, and Gaming* **(engelsk)**. Tuttle Publishing. ISBN 978-4805312827.

Eksterne lenker
---------------

* Towards a cartography of Japanese anime, intervju med Hiroki Azuma
* Superflat Japanese Postmodernity, Hiroki Azuma beskriver hvordan otakuer ser på estestikk
* Mondo Japan 2004: New language from OTAKU world «MOE», beskrivelse av moe i otakukulturen
* Love in 2-D, *The New York Times* om moe